CELEX: 32010R0573
Language: fi
Date: 2010-06-30 00:00:00
Title: Komission asetus (EU) N:o 573/2010, annettu 30 päivänä kesäkuuta 2010 , yksityiskohtaisista toimenpiteistä ilmailun turvaamista koskevien yhteisten perusvaatimusten täytäntöönpanemiseksi annetun asetuksen (EU) N:o 185/2010 muuttamisesta  (ETA:n kannalta merkityksellinen teksti )

1.7.2010   
            
            
               FI
            
            
               Euroopan unionin virallinen lehti
            
            
               L 166/1
            
         KOMISSION ASETUS (EU) N:o 573/2010,
   annettu 30 päivänä kesäkuuta 2010,
   yksityiskohtaisista toimenpiteistä ilmailun turvaamista koskevien yhteisten perusvaatimusten täytäntöönpanemiseksi annetun asetuksen (EU) N:o 185/2010 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisistä siviili-ilmailun turvaamista koskevista säännöistä ja asetuksen (EY) N:o 2320/2002 kumoamisesta 11 päivänä maaliskuuta 2008 annetun Euroopan parlamentin ja neuvoston asetuksen (EY) N:o 300/2008 (1) ja erityisesti sen 4 artiklan 3 kohdan,
   sekä katsoo seuraavaa:
   
               (1)
            
            
               Asetuksen (EY) N:o 300/2008 4 artiklan 3 kohdan mukaisesti komission olisi vahvistettava mainitun asetuksen 4 artiklan 1 kohdassa tarkoitettujen yhteisten perusvaatimusten täytäntöönpanon edellyttämät yksityiskohtaiset toimenpiteet ja 4 artiklan 2 kohdassa tarkoitetut yhteisiä perusvaatimuksia täydentävät yleiset toimenpiteet.
            
         
               (2)
            
            
               Jos tällaiset toimenpiteet sisältävät arkaluonteisia turvatoimenpiteitä, näitä olisi pidettävä komission sisäisten menettelysääntöjen muuttamisesta 29 päivänä marraskuuta 2001 tehdyssä komission päätöksessä 2001/844/EY, EHTY, Euratom (2) tarkoitettuina EU:n turvaluokiteltuina tietoina, kuten asetuksen (EY) N:o 300/2008 18 artiklan a kohdassa säädetään, eikä niitä tulisi julkaista. Nämä toimenpiteet olisi hyväksyttävä erikseen jäsenvaltioille osoitetulla päätöksellä.
            
         
               (3)
            
            
               Asetusta (EY) N:o 300/2008 sovelletaan kokonaisuudessaan mainitun asetuksen 4 artiklan 2 ja 3 kohdassa tarkoitettujen menettelyjen mukaisesti hyväksytyissä täytäntöönpanosäännöissä määritellystä päivämäärästä alkaen, kuitenkin viimeistään 29 päivästä huhtikuuta 2010. Tätä asetusta olisi sovellettava 29 päivästä huhtikuuta 2010 alkaen, jotta asetuksen (EY) N:o 300/2008 ja sen täytäntöönpanosäädösten soveltaminen olisi yhdenmukaista.
            
         
               (4)
            
            
               Tästä syystä olisi kumottava kansallisia siviili-ilmailun turvaamisen laadunvalvontaohjelmia koskevista yhteisistä vaatimuksista 4 päivänä heinäkuuta 2003 annettu komission asetus (EY) N:o 1217/2003 (3), siviili-ilmailun turvaamisen alalla suoritettavissa komission tarkastuksissa noudatettavista menettelyistä 22 päivänä elokuuta 2003 annettu komission asetus (EY) N:o 1486/2003 (4), lentoasemien turvavalvottujen alueiden kriittisten osien yhteisestä määritelmästä 21 päivänä kesäkuuta 2004 annettu komission asetus (EY) N:o 1138/2004 (5) ja toimenpiteistä ilmailun turvaamista koskevien yhteisten perusvaatimusten täytäntöönpanemiseksi 8 päivänä elokuuta 2008 annettu komission asetus (EY) N:o 820/2008 (6), joilla kaikilla pannaan täytäntöön yhteisistä siviili-ilmailun turvaamista koskevista säännöistä 16 päivänä joulukuuta 2002 annettu Euroopan parlamentin ja neuvoston asetus (EY) N:o 2320/2002 (7).
            
         
               (5)
            
            
               Poiketen siitä, että komissio julkaisee pääsääntöisesti kaikki sellaiset toimenpiteet, joilla on suoria vaikutuksia matkustajiin, asetuksen (EY) N:o 300/2008 18 artiklan nojalla tiettyjä lentoturvallisuuden kannalta arkaluonteisia tietoja sisältäviä toimenpiteitä voidaan turvaluokitella päätöksen 2001/844/EY, EHTY, Euratom mukaisesti ja jättää julkaisematta. Nämä toimenpiteet olisi hyväksyttävä erikseen jäsenvaltioille osoitetulla päätöksellä. Sitä osaa päätöksestä, joka koskee turvallisuuden kannalta arkaluonteisia toimenpiteitä ja menettelyitä, ei tulisi julkaista eikä saattaa muiden kuin sellaisten toiminnanharjoittajien ja yksiköiden saataville, joiden oikeutettua etua se koskee. Tällaisia toimenpiteitä ovat erityisesti tietyt yksityiskohtaiset menettelyt ja niihin sovellettavat poikkeukset, jotka koskevat menetelmiä ilma-alusten, ajoneuvojen, henkilöiden, matkatavaroiden, postilähetysten ja rahdin valvomiseksi turvavalvotulle alueelle tultaessa tai tällaisen alueen sisällä sekä turvatarkastusvälineiden teknisiä eritelmiä.
            
         
               (6)
            
            
               Tässä asetuksessa säädetyt toimenpiteet ovat asetuksen (EY) N:o 300/2008 19 artiklan 1 kohdalla perustetun siviili-ilmailun turvaamista käsittelevän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Tässä asetuksessa säädetään yksityiskohtaisista toimenpiteistä, joilla pannaan täytäntöön yhteiset perusvaatimukset siviili-ilmailun turvaamiseksi laittomilta teoilta, jotka vaarantavat siviili-ilmailun turvallisuuden, ja yleisistä toimenpiteistä, joilla täydennetään yhteisiä perusvaatimuksia.
   2 artikla
   Täytäntöönpanosäännöt
   1.   Edellä 1 artiklassa tarkoitetut toimenpiteet esitetään liitteessä.
   2.   Asetuksen (EY) N:o 300/2008 10 artiklan 1 kohdan nojalla tämä asetus on otettava asianmukaisesti huomioon kansallisissa siviili-ilmailun turvaohjelmissa.
   3 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä kesäkuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 97, 9.4.2008, s. 72.
   
      (2)  EYVL L 317, 3.12.2001, s. 1.
   
      (3)  EUVL L 169, 8.7.2003, s. 44.
   
      (4)  EUVL L 213, 23.8.2003, s. 3.
   
      (5)  EUVL L 221, 22.6.2004, s. 6.
   
      (6)  EUVL L 221, 19.8.2008, s. 8.
   
      (7)  EYVL L 355, 30.12.2002, s. 1.
   
      LIITE
      Muutetaan asetuksen (EU) N:o 185/2010 (1) liite seuraavasti:
      
                  A.
               
               
                  Lisätään 4 luvun 4.1.1.2 kohtaan c alakohta seuraavasti:
                  
                              ”c)
                           
                           
                              räjähdekoirat yhdessä a alakohdan kanssa.”
                           
                        
            
                  B.
               
               
                  Lisätään 4 lukuun 4.1.1.9 kohta seuraavasti:
                  
                              ”4.1.1.9
                           
                           
                              Räjähdekoiria saa käyttää ainoastaan täydentävänä turvatarkastusmenetelmänä.”
                           
                        
            
                  C.
               
               
                  Lisätään 4 luvun 4.1.2.3 kohtaan d alakohta seuraavasti:
                  
                              ”d)
                           
                           
                              räjähdekoirat yhdessä a alakohdan kanssa.”
                           
                        
            
                  D.
               
               
                  Lisätään 5 luvun 5.1.1 kohtaan e alakohta seuraavasti:
                  
                              ”e)
                           
                           
                              räjähdekoirat.”
                           
                        
            
                  E.
               
               
                  Lisätään 12 lukuun 9 kohta seuraavasti:
                  ”12.9   RÄJÄHDEKOIRAT
                  12.9.1   Yleiset Periaatteet
                  
                  
                              12.9.1.1
                           
                           
                              Räjähdekoiran on kyettävä havaitsemaan ja ilmaisemaan määrättyä määrää suuremmat yksittäiset räjähdysainemäärät.
                           
                        
                              12.9.1.2
                           
                           
                              Havaitseminen ei saa riippua räjähdysaineen muodosta, sijainnista tai asennosta.
                           
                        
                              12.9.1.3
                           
                           
                              Kun räjähdekoira havaitsee erillisen komission päätöksen lisäyksessä 12-D esitettyjä räjähdysaineita, sen on hälytettävä niistä reagoimalla passiivisesti.
                           
                        
                              12.9.1.4
                           
                           
                              Räjähdekoiraa ja sen ohjaajaa voidaan käyttää turvatarkastukseen, jos kumpikin on hyväksytty tähän tarkoitukseen sekä erikseen että ryhmänä.
                           
                        
                              12.9.1.5
                           
                           
                              Räjähdekoiran ja sen ohjaajan on suoritettava peruskoulutus ja saatava jatkokoulutusta vaadittujen taitojen oppimiseksi ja ylläpitämiseksi ja tarvittaessa uusien taitojen hankkimiseksi.
                           
                        
                              12.9.1.6
                           
                           
                              Tullakseen hyväksytyksi räjähdekoiraryhmän, joka koostuu räjähdekoirasta ja yhdestä (tai useammasta) ohjaajasta, on läpäistävä koulutusohjelma.
                           
                        
                              12.9.1.7
                           
                           
                              Räjähdekoiraryhmän hyväksyy toimivaltainen viranomainen tai tätä edustava taho erillisen komission päätöksen lisäysten 12-E ja 12-F mukaisesti.
                           
                        
                              12.9.1.8
                           
                           
                              Toimivaltaisen viranomaisen antaman hyväksynnän jälkeen räjähdekoiraryhmää voidaan käyttää turvatarkastukseen vapaan etsinnän (free running) tai REST-menetelmän (remote explosive scent tracing) mukaisesti.
                           
                        12.9.2   Räjähdekoiria koskevat standardit
                  
                  
                              12.9.2.1
                           
                           
                              Räjähdekoiraa koskevat suoritusvaatimukset on esitetty erillisen komission päätöksen lisäyksessä 12-D.
                           
                        
                              12.9.2.2
                           
                           
                              Räjähdekoiraryhmän, jota käytetään henkilöiden, käsimatkatavaroiden, muiden kuin matkustajien mukana kulkevien tavaroiden, ajoneuvojen, ilma-alusten, lennon aikana käytettävien tarvikkeiden ja lentoasematarvikkeiden sekä lentoaseman turvavalvottujen alueiden turvatarkastukseen, on oltava havaitsemista koskevan standardin 1 mukainen.
                           
                        
                              12.9.2.3
                           
                           
                              Räjähdekoiraryhmän, jota käytetään ruumassa kuljetettavien matkatavaroiden, lentoliikenteen harjoittajan postilähetysten ja materiaalien, rahdin ja muiden postilähetysten turvatarkastukseen, on oltava havaitsemista koskevan standardin 2 mukainen.
                           
                        
                              12.9.2.4
                           
                           
                              Räjähdekoiraryhmää, joka on hyväksytty havaitsemaan räjähdysaineita REST-menetelmällä, saa käyttää yksinomaan rahdin eikä minkään muun standardiin 2 sisältyvän kohteen turvatarkastukseen.
                           
                        
                              12.9.2.5
                           
                           
                              Räjähdysaineiden turvatarkastukseen käytettävä räjähdekoira on varustettava asianmukaisella yksilöllisellä tunnisteella.
                           
                        
                              12.9.2.6
                           
                           
                              Tehtäväänsä suorittavan räjähdekoiran mukana on aina oltava ohjaaja, joka on hyväksytty työskentelemään kyseisen räjähdekoiran kanssa.
                           
                        
                              12.9.2.7
                           
                           
                              Räjähdekoiralla, joka on saanut hyväksynnän vapaan etsinnän menetelmää varten, saa olla ainoastaan yksi ohjaaja. Yksi ohjaaja voidaan hyväksyä enintään kahden räjähdekoiran ohjaajaksi.
                           
                        
                              12.9.2.8
                           
                           
                              Räjähdekoiralla, joka on saanut hyväksynnän REST-menetelmää varten, saa olla enintään kaksi ohjaajaa.
                           
                        12.9.3   Koulutusvaatimukset
                  
                  
                     Yleiset koulutusvaatimukset
                  
                  
                              12.9.3.1
                           
                           
                              Räjähdekoiraryhmän koulutukseen kuuluu teoreettista, käytännöllistä ja työssä oppimiseen perustuvaa koulutusta.
                           
                        
                              12.9.3.2
                           
                           
                              Toimivaltaisen viranomaisen on määriteltävä tai hyväksyttävä koulutusohjelman sisältö.
                           
                        
                              12.9.3.3
                           
                           
                              Koulutuksen toteuttaa toimivaltainen viranomainen tai tätä edustava taho, ja kouluttajilla on oltava asetuksen (EU) N:o 185/2010 liitteessä olevan 11.5 kohdan mukainen pätevyys.
                           
                        
                              12.9.3.4
                           
                           
                              Koiria, jotka koulutetaan havaitsemaan räjähdysaineita, ei saa käyttää muihin tarkoituksiin.
                           
                        
                              12.9.3.5
                           
                           
                              Koulutuksessa on käytettävä apuvälineitä, jotka simuloivat räjähdysaineita.
                           
                        
                              12.9.3.6
                           
                           
                              Kaikille apuvälineitä käsitteleville henkilöille annetaan koulutusta kontaminaation välttämiseksi.
                           
                        
                     Räjähdekoiraryhmien peruskoulutus
                  
                  
                              12.9.3.7
                           
                           
                              Räjähdekoiraryhmälle on annettava peruskoulutusta, joka täyttää erillisen komission päätöksen 12.9.3 kohdassa esitetyt perusteet.
                           
                        
                              12.9.3.8
                           
                           
                              Räjähdekoiraryhmän peruskoulutukseen kuuluu käytännön harjoituksia tulevassa työympäristössä.
                           
                        
                     Räjähdekoiraryhmien jatkokoulutus
                  
                  
                              12.9.3.9
                           
                           
                              Räjähdekoiralle ja sen ohjaajalle on annettava jatkokoulutusta sekä erikseen että ryhmänä.
                           
                        
                              12.9.3.10
                           
                           
                              Jatkokoulutuksen tavoitteena on pitää yllä peruskoulutuksessa saavutettuja taitoja ja turva-alan kehittymisen myötä hankittuja taitoja.
                           
                        
                              12.9.3.11
                           
                           
                              Räjähdekoiraryhmän on saatava jatkokoulutusta kuuden viikon välein tai useammin. Jatkokoulutuksen vähimmäiskesto on neljä tuntia kutakin kuuden viikon jaksoa kohden.
                           
                        
                              12.9.3.12
                           
                           
                              Edellä olevaa 11 kohtaa ei sovelleta, kun räjähdekoiraa koulutetaan vähintään kerran viikossa tunnistamaan kaikki erillisen komission päätöksen lisäyksessä 12-D luetellut räjähdysaineet.
                           
                        
                     Räjähdekoiraryhmien koulutustiedot
                  
                  
                              12.9.3.13
                           
                           
                              Sekä räjähdekoiran että sen ohjaajan perus- ja jatkokoulutustiedot on säilytettävä vähintään työsopimuksen keston ajan ja asetettava toimivaltaisen viranomaisen saataville tämän pyynnöstä.
                           
                        
                     Räjähdekoiraryhmien operatiivinen koulutus
                  
                  
                              12.9.3.14
                           
                           
                              Turvatarkastukseen käytettävälle räjähdekoiralle on annettava operatiivista koulutusta sen varmistamiseksi, että se täyttää erillisen komission päätöksen lisäyksessä 12-D esitetyt suoritusvaatimukset.
                           
                        
                              12.9.3.15
                           
                           
                              Operatiivinen koulutus toteutetaan toistuvana satunnaiskoulutuksena räjähdekoiran työskentelyjakson aikana, ja siinä arvioidaan räjähdekoiran havaintokykyä hyväksyttyjen apuvälineiden avulla.
                           
                        12.9.4   Hyväksyntämenettely
                  
                  
                              12.9.4.1
                           
                           
                              Hyväksyntämenettelyssä arvioidaan seuraavia taitoja:
                              
                                          a)
                                       
                                       
                                          räjähdekoiran kyky täyttää havaitsemiselle asetetut suoritusvaatimukset, jotka on esitetty erillisen komission päätöksen lisäyksessä 12-D;
                                       
                                    
                                          b)
                                       
                                       
                                          räjähdekoiran kyky reagoida passiivisesti havaittuaan räjähdysaineita;
                                       
                                    
                                          c)
                                       
                                       
                                          räjähdekoiran ja sen ohjaajan (ohjaajien) kyky työskennellä tehokkaasti ryhmänä; ja
                                       
                                    
                                          d)
                                       
                                       
                                          ohjaajan kyky ohjata räjähdekoiraa oikein, tulkita räjähdekoiran reaktio oikein sen havaittua räjähdysaineita ja vastata asianmukaisesti räjähdekoiran reaktioon;
                                       
                                    
                        
                              12.9.4.2
                           
                           
                              Hyväksyntämenettelyssä simuloidaan kaikkia räjähdekoiraryhmän työympäristöjä.
                           
                        
                              12.9.4.3
                           
                           
                              Räjähdekoiraryhmän on läpäistävä koulutus kunkin sellaisen työympäristön osalta, jota varten hyväksyntää haetaan.
                           
                        
                              12.9.4.4
                           
                           
                              Hyväksyntämenettely toteutetaan erillisen komission päätöksen lisäysten 12-E ja 12-F mukaisesti.
                           
                        
                              12.9.4.5
                           
                           
                              Kukin hyväksyntä on voimassa enintään 12 kuukautta.
                           
                        12.9.5   Laadunvalvonta
                  
                  
                              12.9.5.1
                           
                           
                              Räjähdekoiraryhmään sovelletaan laadunvalvontatoimenpiteitä, jotka esitetään erillisen komission päätöksen lisäyksessä 12-G.
                           
                        12.9.6   Turvatarkastusmenetelmä
                  
                  Asiaa koskevista yksityiskohtaisista vaatimuksista säädetään erillisessä komission päätöksessä.”
               
            
         (1)  EUVL L 55, 5.3.2010, s. 1.